**DĖL LĖŠŲ SKYRIMO ŠILALĖS RAJONO SAVIVALDYBĖS KOMUNALINIO ŪKIO IR TURTO PROGRAMOS ĮGYVENDINIMO PRIEMONEI**

2018 m. gegužės 4 d. Nr. DĮV-544

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės smulkiojo ir vidutinio verslo plėtros programos nuostatų, patvirtintų Šilalės rajono savivaldybės tarybos 2017 m. balandžio 27 d. sprendimu Nr. T1-123 „Dėl Šilalės rajono savivaldybės smulkiojo ir vidutinio verslo plėtros programos nuostatų, Šilalės rajono savivaldybės smulkiojo ir vidutinio verslo plėtros programos vertinimo komisijos sudarymo ir jos nuostatų patvirtinimo“, 18 punktu ir atsižvelgdamas į Šilalės rajono savivaldybės smulkiojo ir vidutinio verslo plėtros programos vertinimo komisijos 2018 m. balandžio 30 d. posėdžio protokolą Nr. 2:

1. S k i r i u lėšas iš Komunalinio ūkio ir turto įgyvendinimo programos (Nr. 11) Šilalės rajono savivaldybės verslo plėtros programos įgyvendinimo priemonei (11.01.05.02), iš viso 12 000 Eur:

1.1. UAB „Matausta“ 800 Eur padengti dalį patirtų vilkiko, jo priekabos ir padangų įsigijimo išlaidų;

1.2. MB „Žydėjimas vyšnios“ 500 Eur nešiojamajam kompiuteriui, spausdintuvui, biuro baldams ir mobiliajam telefonui įsigyti;

1.3. UAB „Migelis“ 600 Eur lovoms, kėdėms, ritininėms užuolaidoms, indams, rankšluosčiams, patalynei įsigyti;

1.4. UAB Pasaulio bamba 800 Eur smūginiam šaldikliui ir šaldytuvui įsigyti;

1.5. Evaldui Alijošiui 480 Eur transporto priemonei (lengvajam automobiliui) įsigyti;

1.6. UAB „Savas valymas“ 600 Eur aukšto slėgio plovyklai, aukšto slėgio plovyklos priedams, valymo cheminėms priemonėms ir plovikliams, langų valytuvui su kotu, milteliams baldų valymui įsigyti;

1.7. Tomui Tverijonui 480 Eur padengti dalį patirtų fotoaparato „Canon EOS 5D Mark IV body“ įsigijimo išlaidų;

1.8. Sonatai Pūdžiuvelienei 270 Eur sienai su priedais (profiliai, kabliukai, laikikliai, aliumininiai intarpai), staliukui prekybai, vitrininei spintelei, lentynoms, kėdėms įsigyti;

1.9. Renatai Slezonkei 270 Eur plaukų dažymo staleliui, plaukų kirpimo mašinėlei, plaukų filiravimo žirklėms, plaukų tiesinimo žnyplėms, plaukų džiovintuvui įsigyti;

1.10. Vaclovui Liatukui 480 Eur juodos spalvos pigmentui, fotopopieriui, termoplėvelei grafikos darbų perkėlimui ant įvairių paviršių, fotodrobei, pigmentiniams dažams fotodrobei, „Clariaphoto ink-6 colors“ įsigyti;

1.11. UAB „Alnidra“ 800 Eur terasos stogui, terasos stiklinei tvorelei, terasos lauko baldams, tentui, šaldymo vitrinai ant baro įsigyti;

1.12. Vytui Rupšlaukiui 700 Eur CNC lazerinėms staklėms, CNS frezavimo staklėms, dulkių nutraukimo siurbliui įsigyti;

1.13. Artūrui Dargužui 500 Eur siaurapjūkliui, skersinio pjovimo staklėms, kampiniam šlifuokliui, dulkių siurbliui, ekscentriniam šlifuokliui, akumuliatoriniam suktukui įsigyti;

1.14. Astai Noreikaitei 270 Eur slėginei gruzdintuvei įsigyti;

1.15. MB „Pakeliui“ 700 Eur maisto ruošimo stalui, lentynoms virš stalų, kriauklės spintelei įsigyti;

1.16. Gintarui Vitartui 480 Eur kompiuteriui, įrankių komplektui, šildymo prietaisui įsigyti;

1.17. Alinos Lingytės IĮ 270 Eur „Glamcor Classic Elite“ lempai, pincetui, UV sintezatoriui, foteliui, profesionaliam blakstienų laminavimo - rietimo rinkiniui, vitrinai „Sofija“ įsigyti;

1.18. Vladui Petravičiui 480 Eur diagnostiniam kompiuteriui įsigyti;

1.19. Astai Levanauskienei 270 Eur kliento kirpimo, kliento laukiamojo, kirpėjo kėdėms, plaukų kirpimo mašinėlei, plaukų tiesinimo aparatui įsigyti;

1.20. MB Juliaus servisas 480 Eur žibintų reguliatoriui su liuksometru, smūginiam veržliasukiui 1/2, smūginiam veržliasukiui, įrankių komplektui, transmisijos domkratui įsigyti;

1.21. MB Šilalės rajono privačių miškų girininkija 500 Eur lazeriniam aukštimačiui-tolimačiui, amžiaus grąžto komplektui, busolei, medžių matavimo prietaisų komplektui, spausdintuvui, motoriniam pjūklui įsigyti;

1.22. Ritai Klimbienei 270 Eur rekuperacinei oro ventiliavimo sistemai, manikiūristo stalui ir kėdei, kliento kėdei (krėslui) įsigyti;

1.23. Šilalės rajono savivaldybės administracijai 1 000 Eur Šilalės verslininkų asociacijos, rajono verslininkų ir Savivaldybės vadovų susitikimo išlaidoms padengti.

2. Nu s t a t a u, kad:

2.1. Paramos davėjas per 15 darbo dienų nuo negrąžinamos paramos paskyrimo pasirašo Finansinės paramos teikimo sutartį su Paramos gavėju;

2.2. Paramos gavėjas pateikia Šilalės rajono savivaldybės administracijos Turto valdymo ir ekonomikos skyriui (215 kab.) Pranešimą apie gautos finansinės paramos panaudojimą ir lėšų panaudojimo pateisinamųjų dokumentų kopijas.

2.3. Šilalės rajono savivaldybės administracijos Buhalterinės apskaitos skyrius perveda lėšas įsakymo 1 punkte nurodytiems paramos gavėjams pagal Finansinės paramos teikimo sutartį, gavęs Pranešimą apie gautos finansinės paramos panaudojimą.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

# Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams, adresu Galinio Pylimo g. 9, 91230 Klaipėda.

Administracijos direktorius Raimundas Vaitiekus